ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 σχετικά με την τροποποίηση της απόφασης 93/42/ΕΟΚ και σχετικά με τις συμπληρωματικές εγγυήσεις όσον αφορά τη λοιμώδη ρινοτραχειίτιδα για τα βοοειδή που προορίζονται για τη Φινλανδία (94/962/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ (1) του Συμβουλίου της 26ης Ιουνίου 1964 για τα προβλήματα υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών, όπως τροποποιήθηκε από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, παράρτημα Ι, V, Ε (πρώτο μέρος, κεφάλαιο 2 παράγραφος 1 στοιχείο ζ), και ιδίως το άρθρο 10 παράγραφο 2 και 5,

Εκτιμώντας:

ότι η Φινλανδία θεωρεί ότι το έδαφός της είναι απαλλαγμένο από τη λοιμώδη ρινοτραχειίτιδα των βοοειδών και έχει υποβάλει σχετικά δικαιολογητικά έγγραφα στην Επιτροπή, όπως προβλέπεται στο άρθρο 10 της οδηγίας 64/432/ΕΟΚ-

ότι, κατά το 1992 άρχισε στη Φινλανδία πρόγραμμα εξάλειψης της λοιμώδους ρινοτραχειίτιδας των βοοειδών-

ότι το πρόγραμμα θεωρείται ότι υπήρξε αποτελεσματικό όσον αφορά την εξάλειψη της ασθένειας αυτής στη Φινλανδία-

ότι οι φινλανδικές αρχές εφαρμόζουν για τις μετακινήσεις βοοειδών στο έδαφος της χώρας τους κανόνες τουλάχιστον ισοδύναμους με εκείνους που προβλέπονται στην παρούσα απόφαση-

ότι είναι σκόπιμο να προταθούν ορισμένες συμπληρωματικές εγγυήσεις για να εξασφαλισθεί η πρόοδος που πραγματοποιήθηκε στη Φινλανδία-

ότι η απόφαση 93/42/ΕΟΚ της Επιτροπής (2) αναγνωρίζει τη Δανία ως απαλλαγμένη από τη λοιμώδη ρινοτραχειίτιδα των βοοειδών και θεσπίζει συμπληρωματικές εγγυήσεις όσον αφορά τη λοιμώδη ρινοτραχειίτιδα για τα βοοειδή που προορίζονται για τη χώρα αυτή- ότι πρέπει να τροποποιηθεί η απόφαση αυτή ώστε να περιλαμβάνεται και η Φινλανδία-

ότι οι συμπληρωματικές αυτές εγγυήσεις δεν πρέπει να ζητούνται από κράτη μέλη ή περιφέρειες των κρατών μελών που θεωρούνται απαλλαγμένες από τη λοιμώδη ρινοτραχειίτιδα των βοοειδών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/42/ΕΟΚ τροποποιείται ως εξής:

1. Στον τίτλο, η λέξη "Δανία" αντικαθίσταται από τις λέξεις "κράτη μέλη ή περιφέρειες των κρατών μελών που είναι απαλλαγμένα από τη νόσο".

2. Στο άρθρο 1, η λέξη "Δανία" αντικαθίσταται από τις λέξεις "κράτη μέλη ή περιφέρειες που περιλαμβάνονται στο παράρτημα".

3. Στο άρθρο 2, η λέξη "Δανία" αντικαθίσταται από τις λέξεις "κράτη μέλη ή περιφέρειες που περιλαμβάνονται στο παράρτημα".

4. Στο άρθρο 3, η λέξη "Δανία" αντικαθίσταται από τις λέξεις "κράτη μέλη ή περιφέρειες που περιλαμβάνονται στο παράρτημα".

5. Προστίθεται το ακόλουθο άρθρο 3α.

"Άρθρο 3Α

Κατά παρέκκλιση από τα ανωτέρω άρθρα, τα κράτη μέλη προορισμού ή οι περιφέρειες προορισμού δεν πρέπει να ζητούν τους συμπληρωματικούς όρους από κράτη μέλη ή περιφέρειες που περιλαμβάνονται στο παράρτημα"

6. Προστίθεται το ακόλουθο παράρτημα.

"Παράρτημα

"" ID="1">Δανία > ID="2">Όλες οι περιφέρειεςΌλες οι περιφέρειες" "> ID="1">Φινλανδία > ID="2">Όλες οι περιφέρειες".">

Άρθρο 2

Η παρούσα απόφαση αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 28 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.(2) ΕΕ αριθ. L 16 της 25. 1. 1993, σ. 50.